CELEX: 62016CA0190
Language: fi
Date: 2017-07-05 00:00:00
Title: Asia C-190/16: Unionin tuomioistuimen tuomio (ensimmäinen jaosto) 5.7.2017 (ennakkoratkaisupyyntö, jonka on esittänyt Bundesarbeitsgericht – Saksa) – Werner Fries v. Lufthansa CityLine GmbH (Ennakkoratkaisupyyntö — Lentoliikenne — Asetus (EU) N:o 1178/2011 — Liitteessä I olevan FCL.065 kohdan b alakohta — 65 vuoden iän saavuttaneille lentolupakirjan haltijoille asetettu kielto toimia kaupallisessa ilmakuljetuksessa toimivan ilma-aluksen ohjaajana — Pätevyys — Euroopan unionin perusoikeuskirja — 15 artikla — Ammatillinen vapaus — 21 artikla — Yhdenvertainen kohtelu — Ikään perustuva syrjintä — Kaupallinen ilmakuljetus — Käsite)

28.8.2017   
            
            
               FI
            
            
               Euroopan unionin virallinen lehti
            
            
               C 283/7
            
         Unionin tuomioistuimen tuomio (ensimmäinen jaosto) 5.7.2017 (ennakkoratkaisupyyntö, jonka on esittänyt Bundesarbeitsgericht – Saksa) – Werner Fries v. Lufthansa CityLine GmbH
   (Asia C-190/16) (1)
   
   ((Ennakkoratkaisupyyntö - Lentoliikenne - Asetus (EU) N:o 1178/2011 - Liitteessä I olevan FCL.065 kohdan b alakohta - 65 vuoden iän saavuttaneille lentolupakirjan haltijoille asetettu kielto toimia kaupallisessa ilmakuljetuksessa toimivan ilma-aluksen ohjaajana - Pätevyys - Euroopan unionin perusoikeuskirja - 15 artikla - Ammatillinen vapaus - 21 artikla - Yhdenvertainen kohtelu - Ikään perustuva syrjintä - Kaupallinen ilmakuljetus - Käsite))
   (2017/C 283/09)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesarbeitsgericht
   
      Pääasian asianosaiset
   
   
      Kantaja: Werner Fries
   
      Vastaaja: Lufthansa CityLine GmbH
   
      Tuomiolauselma
   
   
               1)
            
            
               Ensimmäisen ja toisen kysymyksen tarkastelussa ei ole ilmennyt mitään seikkaa, joka voisi vaikuttaa siviili-ilmailun lentomiehistöä koskevien teknisten vaatimusten ja hallinnollisten menettelyjen säätämisestä Euroopan parlamentin ja neuvoston asetuksen (EY) N:o 216/2008 nojalla 3.11.2011 annetun komission asetuksen (EU) N:o 1178/2011 liitteessä I olevan FCL.065 kohdan b alakohdan pätevyyteen Euroopan unionin perusoikeuskirjan 15 artiklan 1 kohdan ja 21 artiklan 1 kohdan kannalta.
            
         
               2)
            
            
               Asetuksen N:o 1178/2011 liitteessä I olevan FCL.065 kohdan b alakohtaa on tulkittava niin, että siinä ei kielletä 65 vuoden iän saavuttanutta lupakirjan haltijaa toimimasta ohjaajana kuljettajan kaupallisen toiminnan puitteissa tapahtuvilla siirtolennoilla, joilla ei kuljeteta matkustajia, rahtia eikä postia, eikä toimimasta kouluttajana ja/tai kokeiden vastaanottajana ilma-aluksella muuna kuin lentävänä miehistön jäsenenä.
            
         
      (1)  EUVL C 222, 20.6.2016.